**KOSIT daroval okná do nového centra na pomoc rodinám v núdzi v hodnote 2 000 eur**

*Košice, 14. 12. 2017*: Dlhodobou filozofiou spoločnosti KOSIT je byť platným členom komunity a venovať sa dobročinným projektom. Pred vianočnými sviatkami sa preto rozhodla prispieť konkrétnym finančným darom v hodnote 2 000 eur občianskemu združeniu Úsmev ako dar, ktoré poskytuje služby pre rodiny v núdzi a v Košiciach – Šaci pracuje na dokončení centra Vincentínum.

*„Aby sme mohli pokračovať na prestavbe vo vnútri budovy, potrebovali sme zabezpečiť okná, ktoré sú pomyselným symbolom tepla, a sme šťastní, že sme našli podporu v KOSIT-e,“* uviedol Radoslav Dráb zo spoločnosti Úsmev ako dar.Budova stará 150 rokov slúžila v minulosti ako škola a neskôr ako sociálne centrum pre chudobných. Po rekonštrukcii v nej nájdu nový domov 4 rodiny a spolu až 15 detí.

Symbolický šek si prevzal Radoslav Dráb z rúk generálneho riaditeľa Mariána Christenka, ktorý pri danej príležitosti povedal: „*Aj v predvianočnom období sme sa rozhodli prejaviť solidaritu s ľuďmi, ktorí sa napriek svojmu neľahkému osudu nevzdávajú. Pre každého je najdôležitejšie mať strechu nad hlavou.“*

Spolupráca medzi oboma stranami nie je jednorazová. Tento rok KOSIT daroval Úsmevu ako darfinančný obnos v hodnote 1 000 eur na potravinovú pomoc pre rodiny v ťažkej životnej situácii. Ďalej prostredníctvom svojej dcérskejspoločnosti KOSIT SERVICES bezodplatne poskytol služby pri sťahovaní nábytkudo novootvoreného pracoviska na pomoc chudobným rodinám a na podporu náhradných rodín na Kováčskej 17 v Košiciach.Naviac, v decembri spoločnosť vyhlásila finančnú zbierku medzi svojimi zamestnancami na školné pre vysokoškoláka Vlada, ktorý sa stará o svojich súrodencov ako náhradný rodič.Zbierka potrvá do konca januára 2018.